הוועדה המסדרת, כנסת 22, פרוטוקול מספר 12, 2019-12-18 11:00

אברהם (אבי) ניסנקורן: בוקר טוב, אני פותח את ישיבת הוועדה המסדרת.

אברהם (אבי) ניסנקורן: קודם כל, אני רוצה להגיד שהיום הכול מוסכם, לא כמו בדיון הקודם.

אברהם (אבי) ניסנקורן: הישיבה הזאת היא אחרי דיון מוקדם ביני לבין מיקי זוהר.

אברהם (אבי) ניסנקורן: הכוונה היא גם למלא התחייבויות שהתחייבנו ביום פיזור הכנסת וקיבלו ביטוי בחוק וגם דברים שכרגע מצריכים טיפול דחוף.

אברהם (אבי) ניסנקורן: אני רוצה להקדים שני נושאים.

אברהם (אבי) ניסנקורן: אחד, זה הנושא של סל התרופות.

אברהם (אבי) ניסנקורן: כיוון שאנחנו בוועדה המסדרת עשינו מעקב לפני פיזור הכנסת, אז אנחנו ממשיכים לעשות מעקב באופן שוטף.

אברהם (אבי) ניסנקורן: דיברתי אתמול עם שאול מרידור, ראש אגף התקציבים ודיברתי אתמול וגם היום עם משה בר-סימנטוב, מנכ"ל משרד הבריאות.

אברהם (אבי) ניסנקורן: אני מבין שזה בדרך הנכונה להתכנס ל-500 מיליון שקלים תוספת.

אברהם (אבי) ניסנקורן: זה עוד לא סופי, אבל זה עוד לא סופי.

אברהם (אבי) ניסנקורן: יש עוד מספר ימים לסיים את זה.

אברהם (אבי) ניסנקורן: אנחנו נמשיך את המעקב עד שזה יסתיים בסוף החודש בתוספת של 500 מיליון שקלים.

אברהם (אבי) ניסנקורן: זה דבר ראשון שהולך כרגע בכיוון הנכון.

אברהם (אבי) ניסנקורן: בנושא השני יש התנהלות כבר מספר ימים וביקשתי גם מירדנה לפנות למזכיר הממשלה.

אברהם (אבי) ניסנקורן: יש העברות של 1.4 מיליארד שקלים שאמורות להגיע אחרי ועדת הסכמות לוועדת הכספים.

אברהם (אבי) ניסנקורן: אנחנו מחכים.

אברהם (אבי) ניסנקורן: הפרוצדורה היא שמזכיר הממשלה יבצע את הפנייה.

אברהם (אבי) ניסנקורן: כבר אתמול ביקשתי שאם הפנייה היא על דעת משרד ראש הממשלה אז שהיא תתבצע.

אברהם (אבי) ניסנקורן: אני יודע שיש הרבה לחץ בנושא הזה, גם של העברות שהן העברות חברתיות במהות שלהן וגורמים שונים.

אברהם (אבי) ניסנקורן: כרגע זה לפתחו של מזכיר הממשלה.

אברהם (אבי) ניסנקורן: ירדנה, אני מבקש לפנות אליו עוד פעם היום ולהבין למה זה מתעכב.

ירדנה מלר-הורוביץ: אנחנו נפנה.

אוסאמה סעדי: זה כולל את ההעברות לתחבורה הציבורית?

אברהם (אבי) ניסנקורן: זה כולל גם העברות.

אוסאמה סעדי: אנחנו התעכבנו בגלל זה.

אברהם (אבי) ניסנקורן: אני אומר, זה כולל גם העברות.

מיכל (מיקי) חיימוביץ': ברגע זה הכניסה לכנסת חסומה.

אוסאמה סעדי: בדיוק.

אוסאמה סעדי: אנחנו התעכבנו בגלל חסימה של זה.

אברהם (אבי) ניסנקורן: זה כולל גם העברות.

אוסאמה סעדי: איפה זה עומד?

אוסאמה סעדי: מי תוקע את זה?

אוסאמה סעדי: אנחנו כחברי כנסת לא יודעים איפה זה עומד.

אוסאמה סעדי: זה אומר משרד התחבורה וזה אומר משרד האוצר.

אברהם (אבי) ניסנקורן: אני נותן לך את התשובה.

אברהם (אבי) ניסנקורן: היתה פנייה של החשב הכללי.

אברהם (אבי) ניסנקורן: הפרוצדורה צריכה לעבור דרך מזכיר הממשלה.

אברהם (אבי) ניסנקורן: אנחנו כבר פנינו אתמול למזכיר הממשלה ועדיין לא נחתם.

אברהם (אבי) ניסנקורן: ביקשתי עכשיו מירדנה שתפנה שוב למזכיר הממשלה.

אברהם (אבי) ניסנקורן: אנחנו לא רוצים לעכב דברים שלא צריך לעכב.

אברהם (אבי) ניסנקורן: אני מקווה שמזכיר הממשלה יבצע את הפנייה כי אנחנו פה בלחץ עד סוף השנה.

אברהם (אבי) ניסנקורן: גם אתמול קארין אלהרר פנתה אלי בנושא של העברות שקשורות למשרד הרווחה.

אברהם (אבי) ניסנקורן: זה אותן העברות שנמצאות בתוך המערך הזה.

אברהם (אבי) ניסנקורן: עוד פעם, אנחנו מחכים לחתימה של מזכיר הממשלה ואז זה יגיע אלי ולמיקי.

עאידה תומא סלימאן: ברגע שזה יגיע, זה כולל הדרישה למה יועבר?

עאידה תומא סלימאן: אנחנו נעודכן באותו זמן כדי לדעת?

אברהם (אבי) ניסנקורן: לא, זה עובר לוועדת הסכמות ולא לוועדה מסדרת.

אברהם (אבי) ניסנקורן: אחרי ועדת הסכמות זה עובר לוועדת הכספים לדיון מסודר.

עאידה תומא סלימאן: אז אנחנו צריכים לברר.

עאידה תומא סלימאן: אנחנו נרצה לדעת, כי יש נושאים שבאמת תקועים.

אברהם (אבי) ניסנקורן: ברור.

אברהם (אבי) ניסנקורן: זה יעבור בצורה מסודרת לוועדת הכספים.

אברהם (אבי) ניסנקורן: יש לכם חברים בוועדת הכספים וכל חבר כנסת יכול להגיע לוועדת הכספים.

אברהם (אבי) ניסנקורן: קודם כל, שזה ישתחרר לדיון ענייני.

אברהם (אבי) ניסנקורן: אלה שני הדברים שרציתי לציין לפני סדר היום.

אברהם (אבי) ניסנקורן: לגבי בקשות הממשלה להקדמת הדיון בהצעות החוק.

אברהם (אבי) ניסנקורן: מדובר בשלוש הצעות חוק שהממשלה מבקשת, לאור העובדה שהיא לא נערכה לקיום למועד שהם צריכים להיכנס לתוקף שזה סוף חודש זה, אחד מהם זה 9 לינואר.

אברהם (אבי) ניסנקורן: באופן כללי, כן היינו רוצים שהצעות החוק ייכנסו לתוקף ולא יידחו, אבל אנחנו גם לא רוצים לייצר מצב בלתי אפשרי שיש תקנות שאי-אפשר לקיים אותן בגלל חוסר היערכות.

אברהם (אבי) ניסנקורן: אני מבקש שתהיה התייחסות לנושא הזה לפני שנצביע.

אברהם (אבי) ניסנקורן: יש פה מישהו ממשרד התחבורה?

מיכל (מיקי) חיימוביץ': עדכנתי את השר שיידע.

אברהם (אבי) ניסנקורן: נציג משרד המשפטים, בבקשה.

מרגנית לוי: אני יועצת לשר המשפטים.

מרגנית לוי: בעצם, הבקשה שלנו היא לקצר את תקופת ההנחה של הצעת חוק שירותי תשלום.

מרגנית לוי: זה בעצם חוק שמסדיר את מערכת היחסים החוזית בין נותן שירות התשלום לבין המשלם ובין נותן שירות לתשלום לבין המוטב.

מרגנית לוי: הוא אמור להיכנס לתוקף ב-9.1.

מרגנית לוי: הוא בעצם חל על כל נותני שירותי התשלום במדינה.

מרגנית לוי: הוא חל על כל נותני שירותי התשלום.

מרגנית לוי: זה כולל: בנקים, חברות כרטיסי אשראי, סולקים, מסומני תשלומים וכדומה.

מרגנית לוי: כבר בעת חקיקת החוק נלקח בחשבון שתקופת ההיערכות לא תספיק ולכן ניתנה הסמכות לחוק להאריך את מועד התחילה בשישה חודשים פעמיים באישור ועדת הכלכלה.

מרגנית לוי: מכיוון שאין ועדת כלכלה, אנחנו קצת מתקשים כרגע לעשות את זה.

מרגנית לוי: לאחרונה קיבלנו פניות מאיגוד הבנקים, מבנקים שונים, מחברת "פייפל", שנתמכו על-ידי בנק ישראל, שהם לא מצליחים לעשות את כל ההתאמות הנדרשות לצורך ההיערכות לכניסה לתוקף.

מרגנית לוי: לכן הגורמים המקצועיים במשרד וכאמור גם בנק ישראל השתכנעו שיש מקום לדחות את מועד התחילה בתשעה חודשים.

אוסאמה סעדי: מתי חוקק החוק?

מרגנית לוי: החוק פורסם ב-9.1.2019.

אוסאמה סעדי: כבר היו שתי הארכות?

מרגנית לוי: לא, עוד לא.

מרגנית לוי: זאת הארכה ראשונה.

מרגנית לוי: ההארכות מותנות באישור ועדת הכלכלה.

מרגנית לוי: אין לנו כרגע ועדת כלכלה ולכן אנחנו מבקשים לעשות את זה בחקיקה ראשית.

אברהם (אבי) ניסנקורן: זה הנושא הראשון.

אברהם (אבי) ניסנקורן: בהיעדר נציג של משרד התחבורה, אני מציע שהיועץ המשפטי של ועדת הכלכלה יציג את שני הנושאים.

אברהם (אבי) ניסנקורן: עורך דין איתי עצמון.

איתי עצמון: אני היועץ המשפטי של ועדת הכלכלה.

איתי עצמון: בהיעדרו של נציג משרד התחבורה, אני רק אסביר בקצרה על מה מדובר בשתי הצעות החוק.

איתי עצמון: הצעה ראשונה היא הצעת חוק לתיקון פקודת התעבורה, מספר 120, תיקון.

איתי עצמון: מדובר ברפורמה בענף מוניות השירות שאושרה בוועדת הכלכלה ונכנסה לתוקף בפברואר 2018.

איתי עצמון: אני אגיד בתמצית שהמטרה שלה היתה לפתוח את ענף מוניות השירות לתחרות.

איתי עצמון: לפי מה שהבנתי, המשרד החל בהוצאת מכרזים ובפתיחה בהליך התחרותי לבחירת בעלי הרישיונות החדשים.

איתי עצמון: כיוון שלא כל ההליכים הסתיימו.

איתי עצמון: לכן יש צורך להאריך את תוקפה של הוראת המעבר, שבעצם נתנה תוקף לרישיונות שהיו בתוקף לפני תחילת הרפורמה.

איתי עצמון: הרישיונות האלה בתוקף עד ה-31.12 השנה.

איתי עצמון: המשרד מבקש להאריך את התוקף שלהן בשנה נוספת כך שיהיו בתוקף עד 31.12.20.

איתן גינזבורג: למה לקח להם כל-כך הרבה זמן?

איתי עצמון: זה מכרזים.

איתי עצמון: אלה הליכים שאין לי מידע לגביהם.

איתן גינזבורג: למה שנה ולא חצי שנה?

איתי עצמון: אני לא הייתי בהליך גיבוש הצעת החוק.

אוסאמה סעדי: ההארכה היא כדי למנוע פגיעה בנותני השירות הנוכחיים.

איתי עצמון: המטרה היא לאפשר רציפות בשירות של בעלי רישיונות להפעלת מוניות השירות.

איתי עצמון: יש מקומות שבהם לא נבחרו עדיין בעלי רישיונות חדשים.

אברהם (אבי) ניסנקורן: זה עובר אחרי קריאה שנייה לוועדת הכספים.

אברהם (אבי) ניסנקורן: בוועדה אפשר להבין אם אפשר לעשות שינוי ולקצר את הזמן.

איתי עצמון: הנושא השני עניינו הצעת חוק רישוי שירותים ומקצועות בענף הרכב (תיקון מס' 6).

איתי עצמון: גם כאן מדובר בדחייה של מועד שנקבע בחוק.

איתי עצמון: באופן כללי, החוק הוא חוק מקיף מאוד שנדון בוועדת הכלכלה ארוכות ומסדיר שורה של ענפים בענף הרכב, בהם יבוא רכב, מוסכים, ייצוא רכב וכדומה.

איתי עצמון: החוק נכנס לתוקף באוקטובר 2016.

איתי עצמון: ההסדרה נקבעה בצווי פיקוח שהם מעין חקיקת חירום ובהוראות נוהל של משרד התחבורה.

איתי עצמון: החוק והתקנות לפיו בעצם אמורים להחליף את צווי הפיקוח ואת הוראות הנוהל, אלא שהמשרד לא השלים את עבודת הכנת חקיקת המשנה שאמורה להחליף את צווי הפיקוח.

איתי עצמון: לכן הממשלה מבקשת להאריך את תוקפם של הצווים האלה כדי למנוע לקונה משפטית בהסדרה של התחומים.

איתן גינזבורג: אתה זוכר עוד כמה חקיקות משנה אמורות להיות במסגרת החוק הזה?

איתי עצמון: לפי מה שאני יודע, יש כמה וכמה סטים של תקנות.

איתי עצמון: אני לא יודע מה המספר המדויק.

איתן גינזבורג: לפי מה שאמר משרד התחבורה, הם עד עכשיו עשו רק שבע תקנות מתוך הרבה מאוד תקנות.

איתן גינזבורג: מי יודע עד מתי נמשיך עם הדבר הזה?

איתי עצמון: נכון, זאת שאלה נכונה.

איתי עצמון: אני מניח שאם ועדת הכספים תדון בהצעת החוק, היא תבחן האם המועד שהמשרד הציע הוא נכון או לא נכון.

איתי עצמון: המשרד הציע להשאיר בתוקף את צווי הפיקוח עד ה-30.6.

אוסאמה סעדי: אני יכול להגיד לך, חברי, בוועדת החוקה בכנסת העשרים יש מחקר ויש נתונים שיש עשרות חוקים שלא נכנסו לתוקף בגלל שאין תקנות.

איתן גינזבורג: זה חוסר תפקוד של הממשלה.

אוסאמה סעדי: כנראה שכל המדינה ב"הולד".

אוסאמה סעדי: אם לא היה מצב שזה היה בהסכמה, היינו מתנגדים ומקיימים דיון.

אוסאמה סעדי: מכיוון שהגיעו כאן להסכמות אז אנחנו לא נתנגד.

אברהם (אבי) ניסנקורן: אתם תוכלו בוועדת הכספים תבדוק אם אפשר לקצר את התהליך.

אוסאמה סעדי: עכשיו זה רק פטור מהנחה.

אברהם (אבי) ניסנקורן: תודה רבה.

איתן גינזבורג: נציגת השר, מה מהות החוק שאתם רוצים את ההארכה שלו, חוק שירותי תשלום?

מרגנית לוי: החוק בעצם מסדיר מחדש את כל מערך שירותי תשלום.

מרגנית לוי: הוא מבטל את חוק כרטיסי חיוב ומטיל כל מיני חובות חדשות על הבנקים.

מרגנית לוי: זה חוק שכבר חוקק.

מרגנית לוי: אני אתן לכם כמה דוגמאות למה הבנקים לא מצליחים להיערך.

מרגנית לוי: למשל, הוא משנה את כל חוזי העובר ושב עם לקוחות חדשים.

מרגנית לוי: מטילים כל מיני חובות חדשות על הבנקים לטובת הגנות על הצרכנים.

מרגנית לוי: למשל, הוא יוצר כלי חדש של הקפאת אמצעי תשלום וזה מצריך פיתוח טכני מחשובי אצל חברות האשראי.

מרגנית לוי: כבר ידענו שתהיה כנראה בעיה עם ההיערכות.

מרגנית לוי: יש כל מיני פיתוחים שנדרשים.

אברהם (אבי) ניסנקורן: היינו שמחים לא להיות בדיון הזה ולא להצביע על ההארכה אבל אני חושב שהאחריות מחייבת לא לייצר מצב שיהיה חוק שאי-אפשר ליישם אותו.

אברהם (אבי) ניסנקורן: פה אנחנו מצביעים בעצם על הקדמת הדיון בהצעת החוק בכל הקריאות.

אברהם (אבי) ניסנקורן: זה יעבור לוועדת הכספים שתדון בחוק.

ארבל אסטרחן: צריך להגיד שזה חריג שמאשרים פטור בשלוש הקריאות.

אברהם (אבי) ניסנקורן: אנחנו בסיטואציה חריגה.

ארבל אסטרחן: כלל, ועדת הכנסת משתדלת מאוד לתת פטור מקריאה ראשונה.

ארבל אסטרחן: אם צריך גם לקריאה שנייה, היא תתכנס בנפרד ותחליט.

ארבל אסטרחן: אני אומר לפרוטוקול את הצעת החוק: הצ"ח לתיקון פקודת התעבורה (מס' 120) (תיקון), התש"ף

ארבל אסטרחן: -2019 (מ/1293).

ארבל אסטרחן: צריך להצביע בנפרד.

אברהם (אבי) ניסנקורן: מי בעד הצעת החוק?

אברהם (אבי) ניסנקורן: הצבעה בעד - רוב נגד – אין נמנעים - אין הצעת החוק התקבלה.

אברהם (אבי) ניסנקורן: אושר פה אחד.

אברהם (אבי) ניסנקורן: כעת מצביעים על הצ"ח רישוי שירותים ומקצועות בענף הרכב (תיקון מס' 6), התש"ף-2019 (מ/1292)3.

אברהם (אבי) ניסנקורן: הצ"ח שירותי תשלום (תיקון) (דחיית מועד התחילה) (מ/1291) << נושא >>.

אברהם (אבי) ניסנקורן: מי בעד?

אברהם (אבי) ניסנקורן: מי נגד?

אברהם (אבי) ניסנקורן: הצבעה בעד - רוב נגד – אין נמנעים - אין הצעת החוק התקבלה.

אברהם (אבי) ניסנקורן: אושר.

אברהם (אבי) ניסנקורן: הצעה שלישית הצ"ח שירותי תשלום (תיקון) (דחיית מועד התחילה) (מ/1291) << נושא >> .

אברהם (אבי) ניסנקורן: מי בעד?

אברהם (אבי) ניסנקורן: מי נגד?

אברהם (אבי) ניסנקורן: הצבעה בעד - רוב נגד – אין נמנעים - אין הצעת החוק התקבלה.

אברהם (אבי) ניסנקורן: אושר.

אברהם (אבי) ניסנקורן: << נושא >>

אברהם (אבי) ניסנקורן: הנושא הבא: קביעת ועדה לפי חוק התכנון והבנייה (תיקון מס' 101)- מס' 4 - הוראת שעה - צו בעניין מכוני בקרה כפי שתוקן בסעיף 18 לחוק הבחירות לכנסת ה-23 (הוראות מיוחדות), התש"ף-2019.

אברהם (אבי) ניסנקורן: ביום הפיזור קבענו שבהיעדר ועדת הפנים שמוסמכת לדון בנושא, הוועדה שתהיה מוסמכת תהיה הוועדה המיוחדת או ועדת הכספים.

אברהם (אבי) ניסנקורן: בעצה אחת עם מיקי אנחנו מציעים שזאת תהיה ועדת הכספים.

אברהם (אבי) ניסנקורן: מישהו רוצה להסביר את הנושא?

מירי כהן: אני סגנית ראש מטה הדיור במשרד האוצר.

מירי כהן: בחוק התכנון והבנייה נעשתה רפורמה.

מירי כהן: בעקבות דו"ח ועדת זיילר בעניין אסון ורסאי, למי שזוכר, הוחלט להקים מכוני בקרה שמוסיפים בדיקה נוספת להיתרי הבניה ובודקים את תכן הבנייה ועושים בקרה לאחר מכן על תכן הבנייה.

מירי כהן: כל הבדיקות האלה הן שינוי מאוד דרמטי בשוק הנדל"ן.

מירי כהן: בעצם יצרנו איזו אבחנה בין מגורים עד 29 מטר שאמורים לעבור בפלח הראשון ולעבור את התהליך החדש, לבין שאר סוגי היתרי הבניה של תעשייה, מסחר, מלונאות, מגורים מעל 29 מטר וכדומה.

מיכל (מיקי) חיימוביץ': מה זה 29 מטר?

מיכל (מיקי) חיימוביץ': אני לא מכירה דירה של 29 מטר.

מירי כהן: מדובר על גובה.

מירי כהן: זה עד 9 קומות.

מירי כהן: אנחנו ערוכים להיכנס עם הפלח הראשון.

מירי כהן: הדבר הזה כולל תקנות, מפרטים, בקרים שאנחנו מכניסים לתוך מכוני הבקרה, שבעצם מקבלים הרשאה מהמדינה, מכיבוי אש ומהג"א.

מירי כהן: כל יתר סוגי המבנים אנחנו עדיין לא ערוכים איתם.

מירי כהן: האמת שברמה המקצועית אנחנו לא חושבים שזה נכון להכניס את הכול בפול אחד.

מירי כהן: השוק צריך ללמוד את הדבר החדש.

מירי כהן: צריך לראות שזה עובד נכון ולאחר מכן, בצורה מדורגת, להכניס את יתר סוגי ההיתרים.

מירי כהן: על-מנת לדחות את יתר סוגי ההיתרים שר האוצר יכול לחתום בצו, הוא צריך אישור של ועדת הפנים והגנת הסביבה.

מירי כהן: מאחר ואין ועדת פנים ולא הצליחו להקים אותה עבורנו לצורך הנושא הזה, בחוק לפיזור הכנסת הצבעתם על זה שאתם מסכימים שבכנסת הזאת הדיון יוכל להיות או בוועדת כספים או בוועדה אחרת מסוימת שתוקם לעניין.

מירי כהן: הדבר הזה אמור להיכנס ב-1.1.20.

מירי כהן: אנחנו חייבים לסיים את כל המהלך של דיון וחתימה על הצו לפני כן.

מירי כהן: אנחנו גם ביקשנו שזה יהיה בוועדת כספים, רק כדי שנוכל לקדם את זה כמה שיותר מהר.

עמר בר-לב: למה צריך את זה, את מכוני הבקרה?

עמר בר-לב: זאת שאלת תם.

עמר בר-לב: מעבר לזה שזה מוסיף עוד שלב עוד בירוקרטיה וכן הלאה.

מירי כהן: זאת שאלה במקומה.

מירי כהן: לצורך העניין, זאת כבר חקיקה שנעשתה ואושרה.

מירי כהן: מכוני הבקרה הוקמו, דוח ועדת זיילר אחרי אסון ורסאי - - -

אברהם (אבי) ניסנקורן: דה-פקטו, אנחנו מאשרים את הדחייה וזה מתכתב עם השאלה שלך.

אברהם (אבי) ניסנקורן: כנראה שהשאלה במקום.

מירי כהן: במסגרת דוח ועדת זיילר, לאחר אסון ורסאי וקרס אולם האירועים בירושלים, הוועדה דנה והגיעה למסקנה שלא בודקים מספיק את תכן הבנייה.

מירי כהן: זאת אומרת, אין בתוך המערך הזה מישהו שבודק האם המבנה נבנה כמו שצריך.

מירי כהן: אין גם בקרות אחר-כך, תוך כדי הבנייה, לראות שבאמת בונים כמו שצריך.

מירי כהן: הוחלט להקים מכוני בקרה שהם יעשו את התהליך הזה.

אברהם (אבי) ניסנקורן: יש צפי מתי זה יקרה?

מירי כהן: לגבי המבנים עד 9 קומות - - -

מיכל (מיקי) חיימוביץ': אלה מכוני בקרה פרטיים?

מירי כהן: נכון.

מירי כהן: הכי דומה זה הטסטים של הרכב.

מיכל (מיקי) חיימוביץ': כלומר, 70 שנה אנחנו בונים בלי טסט לבניין.

אנטאנס שחאדה: זה מאגד את כל הבקרה כמו כיבוי אש, בטיחות.

מירי כהן: זה נכון שלצד הבדיקה הנוספת שלא היתה עד היום, נקבע גם מעין שולחן עגול.

מירי כהן: אתה אמור להגיע לשולחן עגול אחד ובמקום להגיע לכל גורם מאשר בנפרד, הם אמורים לאשר יחד.

מירי כהן: שוב, גם בעניין הזה, הגורמים המאשרים שכרגע יש לנו הם רק לטובת מגורים עד 9 קומות.

מירי כהן: זאת אומרת, במלונאות אין היום את הגורמים המאשרים שמאושרים למלונאות.

מירי כהן: זה תהליכים שאנחנו צריכים לעבור.

מירי כהן: צריך להכשיר אנשים, לראות שבאמת אפשר להעביר את זה מגורמים מאשרים של המדינה לטובת גורמים פרטיים.

מירי כהן: אלה תהליכים שצריך לעבור.

מירי כהן: באמת, אנחנו חושבים ברמה המקצועית שאסור שכל ההיתרים בבת אחת יעברו.

מירי כהן: זה שינוי מאוד דרמטי לשוק.

מירי כהן: אנחנו רוצים לעבור אותו פלח, פלח, לראות שזה עובר ושאנחנו לא משתקים את כל שוק הנדל"ן.

אברהם (אבי) ניסנקורן: מתי זה אמור לקרות?

מירי כהן: לגבי מבנים עד 29 מטר, נכון לרגע זה, ככל שהכנסת לא היתה מתפזרת, זה היה נכנס ב-3.1.2020.

אברהם (אבי) ניסנקורן: אתם מבקשים דחייה.

מירי כהן: לא.

מירי כהן: החוק מפריד בין שני סוגים, מבנים עד 9 קומות וכל יתר סוגי ההיתרים.

מירי כהן: מבנים עד 29 קומות היה אמור להיכנס ב-3.1 וגם לא היינו מבקשים לגביהם דחייה.

מירי כהן: אנחנו ערוכים לזה והיינו רוצים לראות איך השוק מעכל את הדבר הזה.

מירי כהן: בשנה האחרונה זה היה באופן וולונטרי.

מירי כהן: לא כל-כך ניגשו לזה באופן וולונטרי.

מירי כהן: נכנסו 40 בקשות, אבל אנחנו ברמה המקצועית סמוכים על זה שזה יכול להיכנס.

מירי כהן: לאור פיזור הכנסת, על זה חל סעיף 38 ועל זה יש דחייה לשלושה חודשים שלא קשורה כרגע לדיון הזה.

מירי כהן: זה סעיף אחד בתוך החוק.

מירי כהן: הסעיף השני של החוק, שהוא כל יתר סוגי ההיתרים, לגביהם אנחנו רוצים לדחות את זה בשנתיים נוספות אבל לכל הפחות נבקש בשנה נוספת.

מירי כהן: על זה אנחנו צריכים דיון.

מירי כהן: בוועדה לא חל על זה סעיף 38.

אברהם (אבי) ניסנקורן: הדיון המהותי יהיה בוועדת הכספים.

אברהם (אבי) ניסנקורן: בעצם ההחלטה פה היא לא מהותית, אלא רק מעבירה את לוועדת הכספים.

אברהם (אבי) ניסנקורן: אנחנו מצביעים על הסמכת ועדת הכספים לדון בנושא הזה במקום ועדת הפנים.

ארבל אסטרחן: זה כל עוד הוועדה לא הוקמה.

אברהם (אבי) ניסנקורן: מי בעד?

אברהם (אבי) ניסנקורן: מי נגד?

אברהם (אבי) ניסנקורן: הצבעה בעד - רוב נגד - אין נמנעים – אין הבקשה אושרה.

אברהם (אבי) ניסנקורן: אושר פה אחד.

אברהם (אבי) ניסנקורן: הנושא הבא: קביעת ועדה לפי חוק העבירות המינהליות - מס' 26 - הוראת שעה, כפי שתוקן בסעיף 19 לחוק הבחירות לכנסת ה-23 (הוראות מיוחדות), התש"ף- 2019 << נושא >> .

אברהם (אבי) ניסנקורן: בדומה להחלטה הקודמת, אין פה החלטה מהותית.

אברהם (אבי) ניסנקורן: יש פה החלטה שאנחנו מעבירים את הסמכות מוועדת הפנים שעדיין לא קיימת, לוועדת הכספים.

אברהם (אבי) ניסנקורן: דרך אגב, ההצעה הקודמת היתה בעקבות הסתייגות של סגן השר איציק כהן.

אברהם (אבי) ניסנקורן: ההצעה הנוכחית היא הצעה של אחמד טיבי.

אוסאמה סעדי: אדוני היושב-ראש, חבריי חברי הכנסת.

אוסאמה סעדי: כפי שאמרת, אדוני היושב-ראש, הוועדה הזאת היא בעקבות ההסתייגות שהתקבלה והוכנסה לחוק פיזור הכנסת, הוראות מיוחדות.

אוסאמה סעדי: כפי שאמרת, זאת הצעה טכנית.

אוסאמה סעדי: אנחנו לא דנים במהות של ההצעה ובמהות של התיקון.

אוסאמה סעדי: אני מתפלא שגם להצעה טכנית כזאת הוזעקו - - -

אברהם (אבי) ניסנקורן: אין התנגדות.

אוסאמה סעדי: הוזעקו נציגי היועץ המשפטי והסגנים של קמניצר.

אוסאמה סעדי: בשעות הבוקר, בשעה 2 בבוקר, אחרי שסיכמנו כבר עם כל סיעות הבית על הקפאה למשך 5 שנים.

אוסאמה סעדי: אחרי זה הבנו ופורסם שתנועת רגבים, שגם הזעיקה היום חלק מחברי הכנסת לפה, שגם הזעיקה והגיעו לכנסת בעצמם ולצו על כמה מחברי הכנסת ששינו את דעתכם לצערנו.

שלמה קרעי: אתם ניסיתם לעשות מחטף בליל פיזור הכנסת.

שלמה קרעי: המחטף הזה לא עבד לכם, זה הכול.

שלמה קרעי: אנחנו מסכימים רק להקים ועדה.

שלמה קרעי: בוועדה לא ניתן לאשר שום דבר.

שלמה קרעי: הוועדה הזאת לא עוזרת לכם בשום דבר.

אוסאמה סעדי: - -

עאידה תומא סלימאן: לפחות המחטפים שלנו הם לטובת הציבור.

שלמה קרעי: ממש לטובה.

שלמה קרעי: החוק הזה הוא חוק חשוב של הממשלה שעבדו עליו בצורה יסודית.

שלמה קרעי: לא ישנה שום דבר, החוק הזה יישאר וכל ההקמה של הוועדה הזאת היא רק פלסתר.

אברהם (אבי) ניסנקורן: אני לא רוצה להתחיל לקרוא לסדר, אנחנו בדיון מסודר.

אוסאמה סעדי: לכן, אדוני היושב-ראש, מאחר וזה דיון טכני ואמרתי לנציגים שנמצאים פה שזה דיון טכני.

אוסאמה סעדי: את הדיון העיקרי נעשה בוועדת הכספים הזמנית.

אברהם (אבי) ניסנקורן: במהות הדיון הוא לא פה אלא בוועדת הכספים.

אברהם (אבי) ניסנקורן: אם מישהו רוצה להתייחס, כמובן הוא יכול להתייחס פה.

אופיר סופר: אני רוצה להתייחס.

אופיר סופר: נאמר לי שהוקפצתי ממושב בצפון.

אופיר סופר: אני יכול להגיד גם בתור מושב וגם בתור מישהו שעובר בגליל, אז כשאתה חוצה את הדרך מצומת שבע לעכו ואתה עובר את כל כבישי הצפון – אני אומר את זה כאן לחבריי הירוקים, שחשוב להם לשמור על גליל ירוק - אז אתה רואה את כל החציבה ההרסנית בהרים, אתה רואה את הבנייה הפראות.

אופיר סופר: ואז אתה אומר, חבר'ה, שנייה אחת.

אופיר סופר: מה יהיה?

אופיר סופר: עוד עשר שנים נתעורר וגמרנו והכול יהיה שטח בנוי?

אוסאמה סעדי: לא מדברים על האזור שלך.

אופיר סופר: זה שזאת קרקע אזרחית זה לא אומר שהיא מופקרת.

ג'אבר עסאקלה: היישוב שלך נבנה באזור שהוא אזור טבע.

אברהם (אבי) ניסנקורן: תעצור רגע.

אברהם (אבי) ניסנקורן: אני מבקש.

אברהם (אבי) ניסנקורן: אני מנסה להרגיל למשהו חדש.

אברהם (אבי) ניסנקורן: כל מי שרוצה יכול לדבר.

אברהם (אבי) ניסנקורן: בבקשה, לתת לו לסיים, גם אם לא אוהבים מה שהוא אומר.

שלמה קרעי: אבי, אני מברך על הנוהל החדש.

אברהם (אבי) ניסנקורן: לא כל אחד צריך לאהוב את כל מה שהשני אומר.

אברהם (אבי) ניסנקורן: זה מה שיפה בכנסת.

אברהם (אבי) ניסנקורן: תנו לו לדבר.

אברהם (אבי) ניסנקורן: תרצה לדבר, ג'אבר, תדבר.

אופיר סופר: צריך לזכור שבסוף לא צריך לשפוך את התינוק עם המים.

אופיר סופר: אם צריכים לעשות תיקונים בשביל להקל על הסיטואציות שנוצרו, בעיקר אני מדבר על סוגיית המושבים, אפשר לעשות את זה.

אוסאמה סעדי: מגזר שלם לא, אבל המושבים כן.

אופיר סופר: אמרתי בעיקר, כי זאת הסוגיה הבוערת.

אופיר סופר: אני כן חושב שצריך לייצר תכניות אב בבנייה בכפרים הערבים וגם בכפרים הדרוזיים כי יש שם בעיות של תכנון ופיתוח.

אופיר סופר: אבל הגיע הזמן שתתחילו לשתף בעניין הזה, ולא לתקוע כמו בסיפור בג'דיידה מאכר ומקומות אחרים, שמסרבים לבנות בנייה רוויה ומסרבים להיכנס לסדר.

אופיר סופר: השפכים כולם שגולשים לכנרת, שגולשים לנחלים, אלה דברים שהגיע הזמן לטפל בהם.

עאידה תומא סלימאן: גולשים לכנרת?

אופיר סופר: כן.

אלון שוסטר: אני רוצה לומר שזאת החלטה טובה.

אלון שוסטר: היא התקבלה בערב מרגש, אבל ההחלטה לדון מחדש בחוק שאולי כוונותיו טובות, אבל הביצוע לא מדתי גם במגזר הערבי שצריך לקבל זמן להתארגנות מחודשת.

אלון שוסטר: הממשלה משקיעה כספים אבל צריך לתת לזה זמן.

אלון שוסטר: כמובן שהמגזר צריך להתגייס לטובת העניין.

אלון שוסטר: גם במגזר שאני מכיר היטב, המגזר ההתיישבותי, זה חוצה סיעות.

אלון שוסטר: אני מאוד מקווה שכל סיעות הבית ייענו לאפשרות לייצר חוק מידתי.

אלון שוסטר: יתכן וצריך לשנות אותו, יתכן וצריך לשהות אותו, יתכן וצריך לבטל אותו, אבל לא יכול להיות שהאזרחים יהיו כפופים לשרירות לב בלתי מדתית.

שלמה קרעי: אני רוצה רק לומר שיהיה ברור שהאישור של ההקמה של הוועדה שתדון בזה - - -

אברהם (אבי) ניסנקורן: אנחנו לא מקימים ועדה.

אברהם (אבי) ניסנקורן: אנחנו בסך הכול עושים משהו טכני.

אברהם (אבי) ניסנקורן: לפי החוק שעבר אנחנו אומרים איפה שנאמר "ועדת פנים" לעניין זה נאמר "ועדת כספים", עד שיש ועדת פנים, זה הכול.

שלמה קרעי: מרחיבים את סמכויות ועדת הכספים שתוכל לדון גם בנושא הזה יחד עם שלל הנושאים שיש כאן.

אברהם (אבי) ניסנקורן: כל עוד אין ועדת פנים.

שלמה קרעי: הדבר הזה הוא לא כדי לבטל את החוק, הוא לא כדי להקפיא את החוק.

שלמה קרעי: הוא כדי לדון בכל נושא שיעלה לגופו.

שלמה קרעי: המטרה היא לא שאין דין ואין דיין.

שלמה קרעי: סוף סוף הממשלה הגיעה אחרי עבודה מאוד קשה.

שלמה קרעי: החוק הזה חוקק כמעט לפני שנתיים.

ג'אבר עסאקלה: אתה מציב תנאים - - -

אברהם (אבי) ניסנקורן: ג'אבר, אני קורא אותך לסדר.

אברהם (אבי) ניסנקורן: ביקשתי משהו, תכבד.

שלמה קרעי: אנחנו כאן לא נאפשר לא להקפיא ולא לבטל את החוק אלא לדון בכל נושא לגופו בוועדת הכספים.

שלמה קרעי: חשוב שהדברים יהיו ברורים.

שלמה קרעי: החוק הזה הוא חוק שהממשלה תמכה בו ועבדה עליו מאוד קשה וצריך שיהיה סדר.

שלמה קרעי: אם יש בעיה מסוימת במגזר הערבי - אגב, לגבי המושבים והחקלאים יש חוק אחר שאני הגשתי ושצריך להגיש אותו מחדש, שמאפשר פתרונות גם לבנייה לצימרים ולדברים כאלה באחוז מהשטח החקלאי, כך שזה ייתר הרבה מהבעיות שיש במגזר ההתיישבותי שאלון שוסטר דיבר עליו.

שלמה קרעי: מה שבטוח, שצריך שיהיה סדר ולא שלא יהיה דין ולא דיין.

שלמה קרעי: כל נושא יידון לגופו.

שלמה קרעי: לא הולכים לבטל שום דבר ולא הולכים להקפיא שום דבר, בטח לא לחמש שנים.

אברהם (אבי) ניסנקורן: דרך אגב, הדיון היום הוא לא לגופו של עניין כמו שאמרנו.

אברהם (אבי) ניסנקורן: אבל שלמה, אני לא יכול להתאפק.

אברהם (אבי) ניסנקורן: ב-4.9 יש הקלטה של ראש הממשלה נתניהו.

אברהם (אבי) ניסנקורן: אני קורא לך מה הוא אומר: "חבריי החקלאים, אתם יודעים כמה אני אוהב אתכם, כמה אני גאה בחקלאות שלנו ששמה הולך לפניה בכל העולם.

אברהם (אבי) ניסנקורן: רבים מכם פניתם אלי בשבועות האחרונים לגבי סעיף 116.

אברהם (אבי) ניסנקורן: אמרתם שסעיף זה מבוצע בצורה לא הוגנת, לא שוויונית, לא מדתית.

אברהם (אבי) ניסנקורן: בעקבות זה הנחיתי את מנכ"ל משרדי, רונן פרץ, קודם כל להשהות את הסעיפים ולבדוק מחדש".

שלמה קרעי: להשהות.

שלמה קרעי: זה לא אומר להקפיא לחמש שנים.

מכלוף מיקי זוהר: אבי, יש לי תשובות בשבילך.

מכלוף מיקי זוהר: כמו שאתה עשית שיעורי בית גם אני עשיתי.

אברהם (אבי) ניסנקורן: "אז קודם כל להשהות את האכיפה ולבדוק מחדש יחד עם גורמי המשפט והאכיפה, יחד עם ראשי המועצות שלכם, להכין מתווה חדש, הוגן, שלא יפגע בזכויות שלכם, שלא יפגע כמובן החקלאות שהיא כל-כך חשובה לנו.

אברהם (אבי) ניסנקורן: אני אבקש מכם מנדט להשלים את המלאכה".

אברהם (אבי) ניסנקורן: אני חוזר ואומר שאנחנו לא בדיון המהותי היום.

מכלוף מיקי זוהר: אכן נעשתה בדיקה.

מכלוף מיקי זוהר: בחודשים האחרונים נעשתה בדיקה.

מכלוף מיקי זוהר: המסקנה היא אחת, שיש צורך לתקן את חוק קמיניץ או את התקנות, אבל במשורה.

מכלוף מיקי זוהר: הווה אומר, שהתיקון בעיקר צריך להתייחס למשקים ולמשקי עזר.

מכלוף מיקי זוהר: זה הפתרון.

מכלוף מיקי זוהר: העניין הזה גם דווח לשר המשפטים אמיר אוחנה שאמון על העניין הזה, שבלעדיו שום דבר לא יתקדם.

מכלוף מיקי זוהר: להזכירכם, לו יש את זכות הווטו בין אם לקדם ובין אם לעצור.

מכלוף מיקי זוהר: בשיחה שערכתי עם הצוות שלו ועם אנשי המקצוע הבהרתי שכוונת ראש הממשלה והליכוד, אני מקווה גם של שר המשפטים, היא לבחון תיקון בחוק בכל הנוגע למשקים ולמשקי עזר.

עאידה תומא סלימאן: ליהודים בלבד.

אוסאמה סעדי: את זה ראש הממשלה אמר אתמול בירכא?

מכלוף מיקי זוהר: אמרתי מה עמדת הליכוד בעניין הזה.

אוסאמה סעדי: מה אמר אתמול בירכא ראש הממשלה?

אברהם (אבי) ניסנקורן: אני מפסיק את הדיון.

אברהם (אבי) ניסנקורן: אם הדיון ככה, אני מפסיק את הדיון.

אברהם (אבי) ניסנקורן: אני שוב פעם אומר, הדיון המהותי הוא בוועדת הכספים.

אברהם (אבי) ניסנקורן: אנחנו עוברים להצבעה.

אברהם (אבי) ניסנקורן: מי בעד הסמכת ועדת הכספים לדון בעניין חוק העבירות המינהליות - מס' 26 - הוראת שעה, כפי שתוקן בסעיף 19 לחוק הבחירות לכנסת ה-23 (הוראות מיוחדות), התש"ף- 2019 << נושא >>, כמובן, כל עוד אין ועדת פנים.

אברהם (אבי) ניסנקורן: הצבעה בעד - רוב נגד - אין נמנעים – אין הבקשה נתקבלה.

אברהם (אבי) ניסנקורן: אושר.

אברהם (אבי) ניסנקורן: הנושא האחרון: בחירת ממלא מקום ליושב-ראש הכנסת בעת היעדרו מהארץ.

אברהם (אבי) ניסנקורן: בבקשה, ירדנה מלר, מזכירת הכנסת.

ירדנה מלר-הורוביץ: בוקר טוב.

ירדנה מלר-הורוביץ: סעיף 20 לחוק יסוד הכנסת קובע שכשיוצא יושב-ראש הכנסת את גבולות המדינה, ימלא סגן יושב-ראש הכנסת את מקומו עד שישוב.

ירדנה מלר-הורוביץ: הסגן הוא הסגן שייבחר על-ידי ועדת הכנסת.

ירדנה מלר-הורוביץ: יושב-ראש הכנסת פנה וביקש מהוועדה המסדרת שתקבע שאת מקומו ימלא סגן יושב-ראש הכנסת, חבר הכנסת יעקב מרגי.

אברהם (אבי) ניסנקורן: אני מציע שנכבד את הבקשה של יולי, מותר לו לצאת לחופשה.

אברהם (אבי) ניסנקורן: מי בעד?

אברהם (אבי) ניסנקורן: מי נגד?

אברהם (אבי) ניסנקורן: הצבעה בעד - רוב נגד - אין נמנעים - אין הבקשה התקבלה.

אברהם (אבי) ניסנקורן: אושר, תודה רבה.

אברהם (אבי) ניסנקורן: הישיבה נעולה.